140 motorcykler lagde fredag veje forbi Skagen i forbindelse med arrangementet Dayz i Grønhøj. I Skagen skal motorcyklisterne have frokost og mødes med en lokal MC-klub. Om aftenen skal de holde fest i Grønhøj. Arrangør Lars Næsborg har adviseret de lokale tankstationer om, at de nok kommer til at sælge noget mere benzin end normalt, og de meget gerne må have fulde tanke op til weekenden. Arrangøren siger samtidig, at MC-klubben ikke kommer til at lave ballade. - Det er ikke noget med at køre hurtigt med rygmærker. De cruiser med 60-70 kilometer i timen, fortæller Lars Næsborg. Over artiklen kan du se et par luftbilleder fra den lange kortege.

Referat:
Det handler ikke om rygmærker eller om at køre hurtigt, lyder det fra arranggøren.